Úradný vestník L 071 , 18/03/1992 S. 0027 - 0028

Fínske špeciálne vydanie: Kapitola 3 Zväzok 41 S. 0106

Švédske špeciálne vydanie: Kapitola 3 Zväzok 41 S. 0106



Rozhodnutie Komisie z 5. marca 1992, ktoré zriaďuje regionalizáciu niektorých tretích krajín pre dovoz domácich nepárnokopytníkov (92/160/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS o podmienkach týkajúcich sa zdravia zvierat upravujúcich pohyb a dovoz domácich nepárnokopytníkov z tretích krajín [1], zmenenú a doplnenú smernicou 91/496/EHS [2], najmä na jej článok 13 (2), keďže rozhodnutím Rady 79/542/EHS [3], naposledy zmeneným a doplnením rozhodnutím Komisie 92/14/EHS [4], Rada zostavila zoznam tretích krajín, z ktorých sú členské štáty splnomocnené dovážať hovädzí dobytok, ošípané, domáce nepárnokopytníky a čerstvé mäso vrátane mäsových výrobkov; keďže je potrebné zohľadniť z hľadiska zdravia situáciu tretích krajín, z ktorých členské štáty povolia dovoz domácich nepárnokopytníkov; keďže je preto vhodné, aby bol uvedený dovoz z niektorých tretích krajín povolený len pre členské štáty z jedného alebo viacerých územných častí; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru; PRIJALA TOTO ROZHODNUTIE: Článok 1 Členské štáty povoľujú dovoz domácich nepárnokopytníkov z častí území tretích krajín uvedených v prílohe rozhodnutia. Článok 2 Rozhodnutie 79/542/EHS sa mení a dopĺňa nasledovne: 1. Krajiny uvedené v prílohe tohto rozhodnutia sú vyčiarknuté z článku 1 (3) c); 2. Poznámka pod čiarou (1) uvedená vo zvláštnom stĺpci pre domáce nepárnokopytníky sa ruší vo vzťahu ku krajinám uvedeným v prílohe tohto rozhodnutia. Článok 3 Toto rozhodnutie je adresované členským štátom. V Bruseli 5. marca 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 42. [2] Ú. v. ES L 268, 24.9.1991, s. 56. [3] Ú. v. ES L 146, 14.6.1979, s. 15. [4] Ú. v. ES L 8, 14.1.1992, s. 12. -------------------------------------------------- PRÍLOHA Časti tretích krajín, z ktorých členské štáty schvaľujú dovoz domácich nepárnokopytníkov (uplatnením článku 13 (2) smernice 90/426/EHS) Brazília Štáty: Rio Grande do Sul, Santa Catarina, Paraná, Săo Paulo, Mato Grosso do Sul, Goiás, Minas Gerais, Rio de Janeiro, Espírito Santo, Bahia, Rondónia, Mato Grosso, Tocantins, Piauí, Sergipe, Alagoas, Pernambuco, Paraíba, Rio Grande do Norte, Ceara et Maranhăo. Kostarika [1] Metropolitná oblasť San José. Kolumbia [2] Metropolitná oblasť Bogota. Egypt [3] Metropolitná oblasť Káhira. Ekvádor [4] Metropolitná oblasť Quito. Peru [5] Metropolitná oblasť Lima. Turecko [6] Provincie Ankara, Edirne, Istanbul, Izmir, Kirklareli a Tekirdag. Venezuela [7] Metropolitná oblasť Caracas. [1] Splnomocnený je len opätovný vstup registrovaných koní na územie spoločenstva po dočasnom vývoze na toto územie. [2] Splnomocnený je len opätovný vstup registrovaných koní na územie spoločenstva po dočasnom vývoze na toto územie. [3] Splnomocnený je len docasny vstup a opätovný vstup registrovaných koní na územie spoločenstva po dočasnom vývoze na toto územie. [4] Splnomocnený je len opätovný vstup registrovaných koní na územie spoločenstva po dočasnom vývoze na toto územie. [5] Splnomocnený je len opätovný vstup registrovaných koní na územie spoločenstva po dočasnom vývoze na toto územie. [6] Splnomocnený je len docasny vstup a opätovný vstup registrovaných koní na územie spoločenstva po dočasnom vývoze na toto územie. [7] Splnomocnený je len opätovný vstup registrovaných koní na územie spoločenstva po dočasnom vývoze na toto územie. --------------------------------------------------